Tesla Model S Plaid er lige blevet 341.000 kroner billigere …

På en dag, hvor der ellers er rigeligt med elbilnyheder fra messen i München, har Tesla valgt et dumpe priserne. Endnu engang. Denne gang er det priserne på de dyreste modeller der er blevet barberet ned.

Størst er besparelsen på Model S Plaid, der er blevet hele 341.000 kroner billigere. Den fås nu for 1,03 mio. kroner. Forleden kostede den knapt 1,4 mio. kroner.

Men også Model X Long Range er blevet sat væsentligt ned; fra 1,26 mio. kroner til 943.000. En prisnedsættelse på 326.000 kroner.

Bevares, bilerne er stadig ikke just billige, men for besparelserne kan man jo købe en ekstra lille bil til husstanden.

Model | Førpris | Nuværende pris | Prisnedsættelse
Model S | 1.189.296 kr. | 902.896 kr. | 24 %
Model S Plaid | 1.371.696 kr. | 1.030.896 kr. | 25 %
Model X Long Range | 1.269.296 kr. | 942.896 kr. | 25 %
Model X Plaid | 1.413.296 kr. | 1.102.896 kr. | 22 %

Lige siden januar har Tesla lavet rav i markedet med sine prisnedsættelser. Ikke. mindst brugtbilmarkedet har været mærket af, at Teslas modeller pludselig faldt i værdi.

Samtidig har det givet Tesla et kæmpe overtag på nybilsmarkedet, hvor både Model 3 og Model Y har været de bedst sælgende elbiler herhjemme i år. Knapt hvert tredje elbil, der er blevet ny-indregistreret siden 1. januar, er en Tesla Model Y (31 procent).

Model 3 kommer ind på andenpladsen med 6,5 procent, mens Volkswagen ID.4 har en markedsandel på 5,3 procent.

Tesla lancerede for nyligt en ny faceliftet udgave af Model 3, der har fået den til at stige med 10.000 kroner. Den forventes at komme på vejene til oktober.

Læs mere: Alt om den nye Tesla Model 3.

Tesla Model S Plaid er lige blevet 341.000 kroner billigere …